Diari Oficial de la Generalitat Valenciana


Sumari del DOGV 8740, del 14-02-2020 (2020/1032)

Informació pública de l'aprobació de l'informe ambiental i territorial estratègic de la modificació puntual número 3 del pla parcial del sector II.
---------------------------------------------------------------------------------------------------------------------------------------------------

### Dades del document

Número de DOGV
:   8740

Data del DOGV
:   14-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1032


Data del document
:   04-02-2020

Organisme emissor
:   Ajuntament de Paiporta

Tipus de document
:   Anunci

Descriptors 

:   * Paiporta
    * administració local
    * pla d'urbanisme

Informació pública de l'aprobació de l'informe ambiental i territorial estratègic de la modificació puntual número 3 del pla parcial del sector II. [2020/1032]  
Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 del Pla parcial del sector 2 per la qual es modifica l'ús dotacional públic, educatiu i cultural de Vil·la Amparo com a ús dotacional públic assistencial.  
Per la Junta de Govern Local, en sessió celebrada el dia 24 de gener de 2020, es va acordar el següent:  
  
Primer. Emetre informe ambiental i territorial estratègic favorable per procediment simplificat d'avaluació ambiental i territorial estratègica de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, la modificació puntual núm. 3 del Pla parcial del sector 2 per la qual es modifica l'ús dotacional públic, educatiu i cultural de Vil·la Amparo com a ús dotacional públic assistencial, amb la finalitat que puga implantar-se un centre de dia per a majors destinat a oferir serveis especialitzats i específics, i conclou que, segons estableix l'article 51.2.b de la LOTUP, d'acord amb els criteris de l'annex VIII d'aquesta, la modificació objecte d'aquest informe no estableix el marc per a projectes i altres activitats subjectes a avaluació d'impacte ambiental, no influeix en altres plans o programes, no té incidència en el model territorial vigent ni produeix increment en el consum de recursos, no suposa afecció sobre elements del patrimoni natural i cultural, per la qual cosa es pot concloure que el procediment d'avaluació ambiental simplificada és adequat per a determinar que la proposta de modificació no presenta efectes significatius sobre el medi ambient.  
  
Segon. Continuar la tramitació de la modificació conforme al capítol III del títol III del llibre I de la LOTUP.  
  
Tercer. Publicar aquesta resolució en el Diari Oficial de la Generalitat Valenciana, en un diari no oficial amb difusió en la localitat, en el tauler d'anuncis i en la web municipal.  
  
Quart. Significar que, de conformitat amb l'art. 51 de la LOTUP, aquesta resolució no serà susceptible de cap recurs, sense perjudici dels quals, si escau, procedisquen en via judicial contenciosa administrativa enfront de la disposició de caràcter general que haguera aprovat el pla o programa, o bé, sense perjudici dels quals procedisquen en via administrativa enfront de l'acte, si escau, d'aprovació del pla o programa. I aquest informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
El que es publica en compliment del que es disposa en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Paiporta, 4 de febrer de 2020.- L'alcaldessa: Isabel Martín Gómez.